ddrg/super_eurlex huggingface dataset:
—

ottaa huomioon 13. joulukuuta 2017 annetun Euroopan parlamentin ja neuvoston asetuksen (EU) 2017/2393 Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen annetun asetuksen (EU) N:o 1305/2013, yhteisen maatalouspolitiikan rahoituksesta, hallinnoinnista ja seurannasta annetun asetuksen (EU) N:o 1306/2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä annetun asetuksen (EU) N:o 1307/2013, maataloustuotteiden yhteisestä markkinajärjestelystä annetun asetuksen (EU) N:o 1308/2013 ja elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä annetun asetuksen (EU) N:o 652/2014 muuttamisesta (3),
8.

korostaa, että on tarpeen edistää teknisiä ratkaisuja, jotka kuluttavat entistä vähemmän energiaa ja ovat yleisesti mahdollisimman ympäristöystävällisiä; painottaa, että eri konsensusmekanismeilla, jotka perustuvat muun muassa konsepteihin ”proof-of-work”(työhön perustuva), ”proof-of-stake”(riittäviin panoksiin perustuva), ”proof of authority”(luvanvarainen) ja ”proof-of-elapsed-time”(käytettyyn aikaan perustuva), on erilaiset energiankulutustarpeet; kehottaa komissiota lisäämään energiatehokkuusulottuvuuden DLT-teknologiaan liittyviin toimintoihinsa ja tutkimaan tutkimusaloitteilla erilaisten konsensusmekanismien energiavaikutusta ja energiatehokkuutta;
1.

on vakuuttunut siitä, että EU:lla ja Natolla on yhteiset arvot kansainvälisen rauhan ja turvallisuuden takaamiseksi ja että ne kohtaavat samankaltaisia strategisia haasteita, ja koska niillä on 22 yhteistä jäsentä, niillä on yhtenevät turvallisuus- ja puolustusintressit, myös kansalaistensa suojeleminen kaikilta mahdollisilta uhilta; katsoo, että EU:n ja Naton välisellä strategisella kumppanuudella on keskeinen merkitys pyrittäessä vastaamaan näihin turvallisuushaasteisiin; painottaa, että EU:n ja Naton yhteistyön olisi oltava täydentävää ja siinä olisi otettava huomioon kummankin erityispiirteet ja tehtävät;
26.

korostaa Euroopan alueellisen yhteistyön ohjelmien ja erityisesti rajatylittävien yhteistyöohjelmien erittäin merkittävää ja myönteistä roolia raja-alueiden taloudellisessa ja sosiaalisessa kehittämisessä ja näiden alueiden, mukaan lukien meri- ja ulkoraja-alueet, yhteenkuuluvuuden lisäämisessä; pitää myönteisenä, että Euroopan alueellista yhteistyötä pidetään komission monivuotista rahoituskehystä 2021–2027 koskevassa ehdotuksessa edelleen merkittävänä tavoitteena, jolla on oltava näkyvämpi rooli vuoden 2020 jälkeisessä koheesiopolitiikassa ja jonka talousarviota on lisättävä merkittävästi, erityisesti rajatylittävää ulottuvuutta varten; korostaa Euroopan alueellisen yhteistyön näkyvää eurooppalaista lisäarvoa ja kehottaa neuvostoa hyväksymään tähän tarkoitukseen ehdotetut määrärahat; korostaa samalla, että ohjelmia on yksinkertaistettava ja että on varmistettava Euroopan alueellisen yhteistyön parempi johdonmukaisuus unionin yleisten tavoitteiden kanssa ja ohjelmien joustavuus, jotta voidaan paneutua paremmin paikallisiin ja alueellisiin haasteisiin, vähentää edunsaajiin kohdistuvaa hallinnollista rasitusta ja edistää lisäinvestointien hankkimista kestävän infrastruktuurin hankkeisiin rajatylittävien yhteistyöohjelmien avulla; kehottaa raja-alueiden viranomaisia hyödyntämään tehokkaammin näistä ohjelmista saatavaa tukea;
2.

pahoittelee, että ihmishenkiä on menetetty; tuomitsee viattomien palestiinalaisten mielenosoittajien surmaamisen ja haavoittamisen Gazassa kolmen viime viikon aikana ja kehottaa Israelin puolustusvoimia pidättymään tappavasta voimankäytöstä aseettomia mielenosoittajia vastaan; ilmaisee osanottonsa uhrien omaisille; toteaa jälleen kerran, että lääkinnällisiä laitteita on voitava toimittaa nopeasti niitä tarvitseville ja että humanitaarisista syistä on sallittava potilaiden siirtäminen sairaaloihin muualle kuin Gazaan;
—

ottaa huomioon maaliskuussa 2017 julkaistun Euroopan parlamentin tutkimuspalvelun (EPRS) ja Tulevaisuuden ennakoinnin tutkimusyksikön (STOA) kielellisestä tasa-arvosta digitaaliajalla tekemän tutkimuksen ”Language equality in the digital age – Towards a Human Language Project”,
—

ottaa huomioon laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä, asetusten (ETY) N:o 2847/93, (EY) N:o 1936/2001 ja (EY) N:o 601/2004 muuttamisesta sekä asetusten (EY) N:o 1093/94 ja (EY) N:o 1447/1999 kumoamisesta 29. syyskuuta 2008 annetun neuvoston asetuksen (EY) N:o 1005/2008 (3) (LIS-asetus) ja erityisesti sen 8 artiklan 8 kohdan,
I.

ottaa huomioon, että ihmisoikeuksien, demokratian ja oikeusvaltion tilanne heikkenee jatkuvasti Venezuelassa; toteaa, että Venezuelassa on ennennäkemättömän vakava poliittinen, yhteiskunnallinen, taloudellinen ja humanitaarinen kriisi, joka on johtanut lukuisiin kuolonuhreihin; toteaa, että vapaiden ja oikeudenmukaisten vaalien järjestäminen kaikkien asianmukaisten takeiden ja riittävän pitkän valmisteluajan puitteissa on äärimmäisen tärkeää, jotta Venezuelan monien ongelmien ratkaiseminen voidaan aloittaa; panee merkille, että lähes kaksi miljoonaa venezuelalaista on paennut maasta; toteaa, että vastaanottavien maiden on yhä vaikeampaa tarjota apua ja palveluja uusille tulijoille;
D.

toteaa, että pankkiunionia on vahvistettava, koska se on euroalueen rahoitusvakauden kannalta perustavaa laatua oleva tavoite ja aidon talous- ja rahaliiton välttämätön osatekijä; toteaa, että tarvitaan lisätoimia pankkiunionin loppuunsaattamiseksi, koska sen toteuttaminen on kesken niin kauan kun siltä puuttuu yhteistä kriisinratkaisurahastoa koskeva varautumisjärjestely ja kolmas pilari, eli eurooppalainen lähestymistapa jälleenvakuutusjärjestelmään/talletussuojajärjestelmään; ottaa huomioon, että EKP:n pääjohtaja Mario Draghi on toistuvasti todennut eurooppalaisen talletussuojajärjestelmän olevan edelleen pankkiunionin olennainen pilari; katsoo, että loppuun saatetulla pankkiunionilla on ratkaiseva asema finanssisektorin ja valtionvelan noidankehän katkaisemisessa; toteaa, että on tehostettava toimia siirtymiseksi pankkituen antamisesta velkakirjojen arvon alaskirjaukseen; toteaa, että tiettyjen kansallisten pankkijärjestelmien riskeihin ei ole edelleenkään puututtu riittävästi; toteaa, että nykyinen suotuisa taloustilanne tarjoaa mahdollisuuden edistää tarvittavia uudistuksia pankkiunionin loppuunsaattamiseksi;
I.

ottaa huomioon, että konfliktin johdosta Kongon demokraattisen tasavallan osuus maailman uusista maan sisällä siirtymään joutuneista henkilöistä on suurin; ottaa huomioon, että tammikuun 2017 jälkeen 1,9 miljoonaa henkilöä on joutunut siirtymään Kongon demokraattisen tasavallan sisällä ja että heitä on maassa kaikkiaan 4,25 miljoonaa pääasiassa Kasain, Tanganjikan ja Kivun maakunnissa; ottaa huomioon, että Kongon demokraattinen tasavalta on myös ottanut vastaan Burundista, Keski-Afrikan tasavallasta ja Etelä-Sudanista peräisin olevia pakolaisia; toteaa, että EU on myöntänyt 5 miljoonaa euroa hätäapuna Kasain väkivaltaisuuksien uhreille;
—

ottaa huomioon Transparency International -järjestön raportin ”Two sides of the same coin: Independence and accountability of the European Central Bank”,
3.

huomauttaa kuitenkin, että ratkaistavana on vielä avoinna olevia kysymyksiä, jotta Yhdistyneen kuningaskunnan hallittu ero olisi mahdollinen, ja ne on ratkaistava ennen kuin erosopimus voidaan viedään päätökseen, ja toteaa, että kun sopimus on valmis, se on esitettävä selkeänä ja yksiselitteisenä oikeudellisena säädöksenä; huomauttaa, että avoinna olevat kysymykset koskevat seuraavaa: — kansalaisten oikeuksien kattavuuden laajentaminen tuleviin kumppaneihin, — varmistetaan, että hallinnollinen menettely on kevennetty, luonteeltaan puhtaasti vahvistava ja maksuton, ja että Yhdistyneen kuningaskunnan viranomaisilla on todistustaakka vastustaa ilmoitusta ja että perheet voivat käynnistää menettelyn yhdellä lomakkeella, — vahvistetaan kansalaisten oikeuksia koskevien säännösten tulkinnasta tehtävien unionin tuomioistuimen päätösten sitovuus sekä kansalaisten valituksia käsittelemään perustettavan riippumattoman kansallisen viranomaisen (oikeusasiamies) rooli, — taataan tulevaisuudessa oikeudet vapaaseen liikkuvuuteen koko EU:ssa niille Yhdistyneen kuningaskunnan kansalaisille, jotka asuvat tällä hetkellä EU:n 27 jäsenvaltiossa, — varmistetaan että Pohjois-Irlantia ja Irlantia koskevat sitoumukset ovat täysin täytäntöönpanokelpoisia;
I.

toteaa, että Myanmarin ja Bangladeshin hallitukset ovat allekirjoittaneet ei-sitovan yhteisymmärryspöytäkirjan, jolla on tarkoitus taata Bangladeshista paenneiden rohingya-pakolaisten turvallinen paluu; toteaa, että varapuheenjohtaja / korkea edustaja on kutsunut yhteisymmärryspöytäkirjan allekirjoittamista tärkeäksi askeleeksi kohti yhden aikamme pahimman humanitaarisen ja ihmisoikeuskriisin ratkaisemista; toteaa, että on epäselvää, miten monta mahdollista palaavaa rohingyaa sijoitetaan leireille ja tilapäisille odotusalueille; toteaa, ettei ole selkeää aikataulua sille, milloin he voivat palata asianmukaisiin ja turvallisiin asuinoloihin tai milloin heidän kansalaisoikeutensa tunnustetaan;
T.

katsoo, että on välttämätöntä, että vammaisilla henkilöillä on osallistava ja aktiivinen pääsy työmarkkinoille, sillä tämä on yksi tärkeimmistä keinoista heidän itsenäisyytensä edistämiseksi; toteaa, että vammaisten henkilöiden työmarkkinoille pääsyn aste on nyt 58,5 prosenttia, kun vastaava luku muiden henkilöiden keskuudessa on 80,5 prosenttia, että tietyt ryhmät kohtaavat myös vamman tyyppiin perustuvaa lisäsyrjintää ja että yhteisötalous tarjoaa vammaisille lukuisia työllistymismahdollisuuksia;
10.

korostaa, että EU:n perustana on oikeusvaltion ja ihmisoikeuksien kunnioittaminen (SEU-sopimuksen 2 artikla); painottaa, että SEU-sopimuksen 2 artiklassa vahvistetut arvot ovat unionin kulmakivi ja että näiden arvojen kunnioittamista jäsenvaltioissa olisi siksi arvioitava jatkuvasti; korostaa, että jäsenvaltioiden ja EU:n toimielinten toimien ja laiminlyöntien huolellinen seuraaminen on äärimmäisen tärkeää, ja on huolissaan parlamentille esitettyjen vetoomusten ja komissiolle esitettyjen kantelujen määrästä;
G.

ottaa huomioon, että kaksi oppositiota edustavaa parlamentin jäsentä on myös vangittuna ja vähintään kahdeksaa vastaan on vireillä syytteitä; ottaa huomioon, että 11 oppositiopuolueen jäsentä ja kannattajaa suorittaa tällä hetkellä vankeusrangaistuksia, joiden pituus vaihtelee seitsemästä 20 vuoteen ja jotka perustuvat tekaistuihin syytteisiin, joiden mukaan he ovat johtaneet kapinaa heinäkuussa 2014 pidettyjen mielenosoitusten yhteydessä tai osallistuneet siihen;
B.

ottaa huomioon, että yksi demokratian ominaispiirteistä on perustuslain kunnioittaminen ja se on valtiovallan, instituutioiden ja oikeusvaltion kulmakivi; toteaa, että rauhanomaiset, uskottavat ja avoimet vaalit Gabonissa olisivat edesauttaneet merkittävästi demokraattisiin uudistuksiin ja vallanvaihtoon liittyviin haasteisiin vastaamista Keski-Afrikan alueella; ottaa huomioon, että Gabonin parlamenttivaaleja, jotka alun perin oli määrä järjestää joulukuussa 2016, on lykätty kahdesti ja ne on nyt tarkoitus pitää vasta perustuslaissa asetetun määräajan jälkeen huhtikuussa 2018;
—

ottaa huomioon komission tutkimuksen ”Compensation of victims of cross-border road traffic accidents in the EU: Comparison of national practices, analysis of problems and evaluation of options for improving the position of cross-border victims” (7),
9.

painottaa, että eurooppalaisen standardointijärjestelmän on edistettävä eurooppalaista innovointia, parannettava unionin kilpailukykyä, vahvistettava sen asemaa kansainvälisessä kaupassa ja hyödytettävä kansalaisten hyvinvointia; pitää tärkeänä, että Eurooppa säilyttää keskeisen roolinsa kansainvälisessä standardointijärjestelmässä, ja korostaa, että on tärkeää edistää eurooppalaisten standardien merkitystä maailmanlaajuisesti käytäessä sopimusneuvotteluja kolmansien maiden kanssa; painottaa, että eurooppalainen standardointijärjestelmä voi hyötyä myös eurooppalaisten standardointiorganisaatioiden kolmansien maiden standardointiorganisaatioiden kanssa tekemistä kumppanuussopimuksista, ja toteaa, että asetuksen (EU) N:o 1025/2012 13 ja 14 artiklassa jo todetaan, että tieto- ja viestintätekniikan alan julkisiin hankintoihin osallistuu monia standardointiorganisaatioita; suosittelee, että eurooppalaiset standardointiorganisaatiot harkitsevat tiiviimpää yhteistyötä kolmansien maiden kansallisten standardointielinten, myös kumppanistandardointielinten kanssa, kun on mahdollisuuksia tiiviiseen yhteensovittamiseen; kannustaa komissiota, jäsenvaltioita ja eurooppalaisia standardointiorganisaatioita pyrkimään edelleen maailmanlaajuisten standardien luomiseen ja kiinnittämään samalla huomiota standardien alueelliseen kontekstiin ja merkitykseen osallistuessaan standardointityöhön;
—

ottaa huomioon Euroopan unionin tuomioistuimen antamat tuomiot sijoittautumisvapaudesta, erityisesti asioissa SEVIC Systems AG (8), Cadbury Schweppes plc ja Cadbury Schweppes Overseas Ltd vastaan Commissioners of Inland Revenue (9), Cartesio Oktató és Szolgáltató bt (10), Vale Építési kft (11), KA Finanz AG vastaan Sparkassen Versicherung AG Vienna Insurance Group (12), Kamer van Koophandel en Fabrieken voor Amsterdam vastaan Inspire Art Ltd (13), Überseering BV vastaan Nordic Construction Company Baumanagement GmbH (NCC) (14), Centros Ltd vastaan Erhvervs- og Selskabsstyrelsen (15) ja The Queen vastaan H. M. Treasury and Commissioners of Inland Revenue, ex parte Daily Mail and General Trust plc. (16),
53.

on syvästi huolissaan siitä, että EIP on joissakin tapauksissa pyrkinyt tukemaan ESIR-rahaston kautta hankkeita, jotka on laadittu käyttäen veroparatiiseissa toimivia yrityksiä; kehottaa EIP:tä ja EIR:ää pidättymään käyttämästä veronkiertorakenteita, etenkään aggressiivisia verosuunnittelujärjestelmiä, tai käytäntöjä, jotka eivät ole EU:n verotusalan hyvän hallintotavan periaatteiden mukaisia, sellaisina kuin ne on vahvistettu unionin lainsäädännössä, mukaan lukien komission suositukset ja tiedonannot; edellyttää, ettei yksikään hanke tai hankkeen toteuttaja saa olla riippuvainen henkilöstä tai yhteisöstä, joka harjoittaa toimintaa valtiossa, joka on lisätty tulevaan EU:n yhteiseen luetteloon yhteistyöhaluttomista oikeudenkäyttöalueista;
—

ottaa huomioon marraskuussa 2016 annetun komission yhteenvetokertomuksen ”Financial instruments under the European Structural and Investment Funds. Summaries of the data on the progress made in financing and implementing the financial instruments for the programming period 2014–2020 in accordance with Article 46 of Regulation (EU) No 1303/2013 of the European Parliament and of the Council”,
—

ottaa huomioon maksujärjestelmä- ja markkinainfrastruktuurikomitean helmikuussa 2017 julkaiseman asiakirjan ”Distributed ledger technology in payment, clearing and settlement: An analytical framework”,
2.

pitää valitettavana, että Unkarin tapahtumat ovat rapauttaneet viime vuosina vakavasti oikeusvaltioperiaatetta, demokratiaa ja perusoikeuksia ja muun muassa ilmaisunvapautta, akateemista vapautta, muuttajien, turvapaikanhakijoiden ja pakolaisten ihmisoikeuksia sekä kokoontumis- ja yhdistymisvapautta; pitää valitettavana, että lisäksi on rajoitettu ja estetty kansalaisjärjestöjen toimintaa, oikeutta yhdenvertaiseen kohteluun, vähemmistöjen kuten romanien, juutalaisten ja hlbti-ihmisten oikeuksia, sosiaalisia oikeuksia, perustuslaillisen järjestelmän toimivuutta ja oikeuslaitoksen ja muiden laitosten riippumattomuutta ja että on esitetty useita huolestuttavia syytöksiä korruptiosta ja eturistiriidoista; katsoo, että kaikki tämä yhdessä saattaa merkitä sitä, että kyseisen jäsenvaltion oikeusvaltioperiaatteeseen kohdistuu systeeminen riski; katsoo, että Unkari on testi, jolla EU voi osoittaa kykynsä ja halukkuutensa reagoida omia perusarvojaan koskeviin uhkiin ja rikkomuksiin jäsenvaltiossa; panee huolestuneena merkille eräissä muissa jäsenvaltioissa esiintyneet merkit Unkarin kaltaisesta oikeusvaltioperiaatteen heikentämisestä;
J.

ottaa huomioon, että asetuksen (EY) N:o 1829/2003 muuttamisesta siltä osin kuin on kyse jäsenvaltioiden mahdollisuudesta rajoittaa muuntogeenisten elintarvikkeiden ja rehujen käyttöä tai kieltää se alueellaan 22. huhtikuuta 2015 tekemänsä lainsäädäntöehdotuksen perusteluissa (COM(2015)0177) sekä asetuksen (EU) N:o 182/2011 muuttamisesta 14. helmikuuta 2017 tehdyn lainsäädäntöehdotuksen perusteluissa komissio piti valitettavana, että asetuksen (EY) N:o 1829/2003 voimaantulosta alkaen komissio on hyväksynyt lupapäätökset ilman jäsenvaltioiden komiteassa antamaa puoltavaa lausuntoa ja että muuntogeenisten elintarvikkeiden ja rehujen luvista päätettäessä on muodostunut säännöksi, että asia palautetaan komissiolle lopullista päätöstä varten, mikä on hyvin pitkälti poikkeus siitä, miten menettely kokonaisuutena toimii; toteaa, että komission puheenjohtaja Juncker on pitänyt tätä käytäntöä useissa yhteyksissä valitettavana ja epädemokraattisena (10);
—

ottaa huomioon kaksi STOAn tutkimusta: ”E-public, e-participation and e-voting in Europe – prospects and challenges: final report” (marraskuu 2011) ja ”Technology options and systems to strengthen participatory and direct democracy”, joka on tarkoitus julkaista 2017,
K.

toteaa, että maavaroja koskevien ristiriitojen syynä on paitsi niiden liiallinen käyttö myös maatalouden ja maatalouden ulkopuolisten sijoittajien sekä viljelijäsukupolvien välinen kilpailu, sillä asettautumaan pyrkivillä nuorilla on kustannusten vuoksi suurempia vaikeuksia hankkia maata erityisesti, jos he eivät tule viljelijäperheistä;
—

ottaa huomioon Euroopan tietosuojavaltuutetun 19. marraskuuta 2015 antaman, massadataan liittyviä haasteita koskevan lausunnon 7/2015 (5): ”Meeting the challenges of big data; A call for transparency, user control, data protection by design and accountability”,
—

ottaa huomioon 17. joulukuuta 2013 annetun Euroopan parlamentin ja neuvoston asetuksen (EU) N:o 1306/2013 yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta (7),
—

ottaa huomioon Euroopan meri- ja kalatalousrahastosta ja neuvoston asetusten (EY) N:o 2328/2003, (EY) N:o 861/2006, (EY) N:o 1198/2006 ja (EY) N:o 791/2007 sekä Euroopan parlamentin ja neuvoston asetuksen (EU) N:o 1255/2011 kumoamisesta 15. toukokuuta 2014 annetun Euroopan parlamentin ja neuvoston asetuksen (EU) N:o 508/2014 (7),
1.

on huolissaan järjestämättömien lainojen suuresta määrästä, sillä EKP:n tietojen mukaan huhtikuussa 2016 euroalueen pankeilla oli 1 014 miljardin euron arvosta tällaisia lainoja; pitää tämän tason laskemista erittäin tärkeänä; suhtautuu myönteisesti joissakin maissa järjestämättömien lainojen tason laskemiseksi jo toteutettuihin toimenpiteisiin; toteaa kuitenkin, että tähän asti asiaa on käsitelty pääasiassa kansallisella tasolla; katsoo, että ongelma on ratkaistava mahdollisimman pian, mutta tunnustaa, että lopullisen ratkaisun löytäminen vie aikaa; katsoo, että kaikissa ehdotetuissa ratkaisuissa olisi otettava huomioon järjestämättömien lainojen lähde, pankin lainanantokapasiteetin vaikutus reaalitalouteen ja tarve kehittää järjestämättömiä lainoja varten ensi- ja jälkimarkkinat, joiden muotona voi olla turvallinen ja avoin arvopaperistaminen, joka tapahtuu sekä unionin tasolla että kansallisella tasolla; suosittaa, että komissio auttaa jäsenvaltioita muun muassa perustamaan erityisiä omaisuudenhoitoyhtiöitä (eli ”roskapankkeja”) ja parantamaan valvontaa; muistuttaa tässä yhteydessä, että on tärkeää voida myydä järjestämättömiä lainoja pääoman vapauttamiseksi ja että se on erityisen tärkeää pk-yritysten pankkilainoissa; pitää myönteisenä EKP:n kuulemista järjestämättömiä lainoja koskevien pankkisuuntaviivojen antamisesta ensimmäisenä askeleena, mutta katsoo, että on saavutettava merkittävämpää edistymistä; pitää myönteisenä, että komissio on pääomamarkkinaunionin puitteissa esittänyt ehdotuksen maksukyvyttömyydestä ja uudelleenjärjestelyistä, mukaan luettuina varhaisessa vaiheessa toteutettavat uudelleenjärjestelyt ja toinen mahdollisuus; kehottaa jäsenvaltioita ennen tämän ehdotuksen täytäntöönpanoa ja sen täydentämiseksi parantamaan asiaa koskevaa lainsäädäntöään erityisesti takaisinperintämenettelyjen pituuden, oikeusjärjestelmien toiminnan ja yleisemmin velan uudelleenjärjestelyjä koskevan oikeuskehyksensä osalta, sekä panemaan täytäntöön tarvittavat kestävät rakenteelliset uudistukset, joilla tähdätään taloudelliseen elpymiseen järjestämättömien lainojen muodostaman ongelman ratkaisemiseksi; toteaa, että kansainvälisen järjestelypankin mukaan jotkut euroalueen pankit heikensivät pääomapohjiaan maksamalla kriisivuosina huomattavia osinkoja, jotka ylittivät joskus kertyneiden voittovarojen tason; katsoo, että pankkien pääomapositiota voidaan vahvistaa vähentämällä osinkomaksuja ja keräämällä uutta pääomaa;
27.

korostaa, että ihmisten vapaa liikkuvuus on yksi unionin suurimpia saavutuksia ja että työntekijöiden vapaa liikkuvuus on sisämarkkinoiden kulmakivi, jolla on merkittävä rooli jäsenvaltioiden lähentymisen ja integroitumisen tehostamisessa; korostaa, että unionin sisäinen liikkuvuus on mahdollisuus ja perusoikeus, jonka hyödyntämistä on tuettava, myös sosiaaliturvan yhteensovittamista koskevan järjestelmän sujuvalla toiminnalla; kehottaa varmistamaan työntekijöiden liikkuvuutta ja rajat ylittävää palvelujen tarjoamista koskevien unionin sääntöjen asianmukaisen voimaan saattamisen ja täytäntöönpanon; edellyttää lisäksi, että työvoiman liikkuvuutta tuetaan huolehtimalla asianmukaisesta kieltenopetuksesta kaikilla koulutustasoilla, parantamalla koulutusjärjestelmien vertailtavuutta ja ammattitutkintojen tunnustamista, asettamalla vaivattomasti saataville tietoja liikkuvien työntekijöiden oikeuksista ja velvollisuuksista ja toteuttamalla toimenpiteitä, joilla varmistetaan säälliset työolot ja julkisten työvoimapalvelujen toimiva yhteistyö koko Euroopassa; toteaa, että liikkuvuus ei saisi johtua työntekijöiden kotiseudun riittämättömistä työllistymismahdollisuuksista tai riittämättömästä sosiaaliturvasta, koska pitkittynyt työvoiman poistuminen saattaa haitata taloudellista lähentymistä; korostaa siksi koheesiopolitiikan ja muiden välineiden merkitystä alueellisesti tasapainoiselle talouskehitykselle; katsoo, että työvoiman liikkuvuutta ei saisi väärinkäyttää vastaanottavien maiden sosiaalisten normien heikentämiseen petosten tai lainsäädännön porsaanreikien avulla; korostaa, että liikkuvat työntekijät ovat yleensä vastaanottavien maiden talousarvioiden nettomaksajia; edellyttää, että julkisiin palveluihin investoidaan riittävästi alueilla, joiden väkiluku on lisääntymässä, ja korostaa, että investointeja voidaan tukea Euroopan sosiaalirahastosta;
AE.

katsoo, että biologisia ominaisuuksia enemmän naisten mielenterveyteen vaikuttavat muun muassa seuraavat tekijät: heidän saamansa koulutus ja se, kuinka paljon he ovat sisäistäneet sosiaalisia ja kulttuurisia arvoja, normeja ja stereotypioita, kuinka he ovat selviytyneet omista kokemuksistaan ja käsitelleet niitä, mikä on heidän asenteensa toisia ihmisiä ja itseään kohtaan, mitä rooleja he esittävät ja mitä esteitä ja paineita heihin kohdistuu;